wickkiey/tamil-wikipedia-chunked huggingface dataset:
# கான்பூர் அருங்காட்சியகம்

**கான்பூர் அருங்காட்சியகம்,** கான்பூர் சங்கராலயா என்றழைக்கப்படுகிறது. இந்த அருங்காட்சியகம் இந்தியாவில் உள்ள உத்தரபிரதேச மாநிலத்தில் உள்ளது. அந்த மாநிலத்தின் தொழில்துறை மையமாகக் கருதப்படுகிற கான்பூரில் உள்ள அருங்காட்சியகமாகும் . இது எட்வர்ட் VII இன் நினைவாக ஆங்கிலேயர்களால் கிங் எட்வர்ட் மெமோரியல் ஹால் (மன்னர் எட்வர்ட் நினைவு மண்டபம்) என்ற பெயரில் கட்டப்பட்டது. கான்பூர் நகரத்தை உருவாக்கியதில் தாக்கத்தை ஏற்படுத்திய நிகழ்வுகள் மற்றும் நபர்கள் தொடர்பாக கதையைச் சொல்லும் கலைப்பொருட்கள் மற்றும் காட்சிப் பொருள்களின் தொகுப்புக் களஞ்சியமாக இது அமைந்துள்ளது, மேலும் கான்பூர் நகரின் சிறப்பு மிக்க கடந்த கால வரலாற்றைப் காலத்தைப் பற்றிய பல சுவாரஸ்யமான விவரங்களைச் சொல்கிறது.
# கான்பூர் அருங்காட்சியகம்

## வரலாறு

கான்போர் அல்லது கான்பூர், பிரித்தானிய காலனித்துவ காலத்தின் போது ஆசியாவின் மான்செஸ்டர் என்று அழைக்கப்பட்டது.  
கான்பூரில் குடியேறிய ஐரோப்பிய வணிகர்கள், ஐரோப்பிய பாணியிலான கேளிக்கைகளின் அவசியத்தை உணர்ந்தனர், எனவே மேற்கத்திய பாணி, பால்ரூம் நடனம் ஆகியவற்றைக் கொண்ட அந்த பாணியில் அமைந்த ஐரோப்பிய கலைப்பாணிலான கட்டடத்தைக் கட்டத் தொடங்கினர்.1910 ஆம் ஆண்டில் கிங் எட்வர்ட் இறந்தபோது, 1876 ஆம் ஆண்டு கான்பூருக்கு அவர் சென்றதை நினைவுகூரும் விதமாக இந்த மண்டபம் மன்னர் எட்வர்ட் நினைவு மண்டபம் என்ற பெயர் சூட்டப்பட்டது. இந்த பூங்காவிற்கானக் கட்டுவதற்கான நிதி கான்பூரில் குடியேறிய ஐரோப்பிய வர்த்தகர்கள் மற்றும் இந்திய வணிகர்களிடமிருந்துசேகரிக்கப்பட்டது.  
முதலாம் உலகப் போர் மூண்ட சமயத்தின் போது, மண்டபத்தின் கட்டுமானப் பணியில் சுணக்கம் ஏற்பட்டது. போர் நடைபெற்ற காலத்தில், காயமடைந்த பிரித்தானிய வீரர்களை தங்க வைப்பதற்காக இந்த மண்டபம் பயன்படுத்தப்பட்டது. போருக்குப் பிறகு, மன்னர் எட்வர்ட் நினைவு மண்டபம் ஒரு எலும்பியல் மறுவாழ்வு மருத்துவமனையாக செயல்பட ஆரம்பித்தது. பின்னர் இது 1920 ஆம் ஆண்டில் ஹர்கார்ட் பட்லர் தொழில்நுட்ப நிறுவனம் ஆனது.  
1918 ஆம் ஆண்டில் முதலாம் உலகப் போர் நிறைவுற்ற பின்னர், மண்டபத்தின் கட்டுமானப் பணிகள் நிறைவடைந்தன. இது ஐரோப்பிய குடியேற்றவாசிகளால் கலாச்சார நடவடிக்கைகளுக்காகப் பயன்படுத்தப்பட்டது, அவ்வப்போது இது பணக்கார இந்திய வணிகர்களுக்கு திருமண விழாக்களுக்கு வாடகைக்கு விடப்பட்டது.  
1947 ஆம் ஆண்டில் இந்தியா சுதந்திரம் அடைந்த பிறகு, மன்னர் எட்வர்ட் நினைவு மண்டபமானது காந்தி பவன் என்று பெயர் மாற்றப்பட்டது. காந்தி பவன் இப்போது நகராட்சி நூலகம் மற்றும் கான்பூர் சங்கராலய அருங்காட்சியகம் ஆகிய இரண்டும் அமைந்துள்ளன.  
இந்த அருங்காட்சியகம் 1999 ஆம் ஆண்டு நிறுவப்பட்டது, இது பூல் பாக் மைதானத்தில், மால் சாலை மற்றும் கான்பூர்-லக்னோ சாலை சந்திக்கும் இடத்தில் அமைந்துள்ளது. அருங்காட்சியகத்தின் சேகரிப்பில் பழைய காலனித்துவ காலத்தைச் சேர்ந்த பீரங்கி துப்பாக்கிகள் அடங்கும்.
# கான்பூர் அருங்காட்சியகம்

## பார்வை நேரம்

இந்த அருங்காட்சியகப் பார்வையாளர்களிடம் தொகை வசூலிக்கப்படுகிறது. ராணுவ வீரர்கள், சுதந்திரப் போராட்ட தியாகிகள் ஆகியோரிடம் ஒரு வகையான கட்டணமும், ஊடகத்தினர் மற்றும் 12 வயதிற்குக் கீழ் உள்ள குழந்தைகளுக்கு ஒரு கட்டணமும் உள்ளது. பள்ளியிலிருந்து தொகுப்பாக வரும் குழந்தைகளுக்கான கட்டணமும் உண்டு. இந்த அருங்காட்சியகமானது திங்கட்கிழமைகளிலும், இரண்டாவது செவ்வாய்க்கிழமைகளிலும், அரசு விடுமுறை நாள்களிலும் மூடப்பட்டிருக்கும். இதன் முகவரி பூல் பாக், சிவில் லைன்ஸ், கான்பூர் 208 001, உத்திரப்பிரதேசம் ஆகும்.
# இயன் சாப்பல்

**இயன் மைக்கேல் சாப்பல்** (Ian Michael Chappell பிறப்பு: செப்டம்பர் 26, 1943) தென் ஆஸ்திரேலியா மற்றும் ஆஸ்திரேலியா அணிக்காக விளையாடிய முன்னாள் துடுப்பாட்ட வீரர். உலக தொடர் கிரிக்கெட் அமைப்பில் ஆத்திரேலியா முக்கியப் பங்கு வகிப்பதற்கு முன்பாக 1971 மற்றும் 1975 க்கு இடையிலான காலங்களில் இவர் ஆஸ்திரேலியத் துடுப்பாட்ட அணியின் தலைவராக இருந்தார். இவரின் குடும்பத்தில் பல துடுப்பாட்டப் போட்டிகளில் விளையாடியுள்ளனர். அவரது தாத்தா மற்றும் சகோதரரும் ஆஸ்திரேலியத் துடுப்பாட்ட அணியின் தலைவராக இருந்தனர் - சாப்பல் ஒரு வலது கை மட்டையாளர் மற்றும்சுழற் பந்து வீச்சாளர் ஆவார். சர்வதேசப் போட்டிகளில் மூன்றாவது இடத்தில் விளையாடத் துவங்கியதன் மூலம் பரவலாக அறியப்பட்டார். ஆத்திரேலியத் துடுப்பாட்ட அணியின் மிகச்சிறந்த தலைவர்களில் ஒருவராக இவர் அறியப்படுகிறார். இவர் செப்பல்லி எனும் புனைப் பெயர் கொண்டும் அழைக்கப்படுகிறார். சேப்பலின் வாய்மொழி முறை எதிர்க்கட்சி வீரர்கள் மற்றும் ஆத்திரேலியத் துடுப்பாட்ட சங்க நிர்வாகிகளுடன் தொடர்ச்சியான மோதல்களுக்கு வழிவகுத்தது; 1970 களில் இவர் தலைவராக இருந்த காலத்தில் முதலில் ஸ்லெட்ஜிங் பிரச்சினை எழுந்தது.  
ஜான் ஆர்லோட் இவரைப் பற்றி கூறுகையில் ஒரு துடுப்பாட்ட வீரர் என்பவர் அழகினை விட திரனை வெளிப்படுத்தக் கூடியவராக இருத்தல் வேண்டும் எனவும் இவர் அவ்வாறான ஒரு வீரர் எனக்கூறியுள்ளார்.  
1980 இல் ஓய்வு பெற்றதிலிருந்து, இவர் ஒரு விளையாட்டு பத்திரிகையாளர் மற்றும் கிரிக்கெட் வர்ணனையாளராக தனது வாழ்க்கையைத் தொடர்ந்தார், முக்கியமாக சேனல் நைனுடன் . இவர் ஆஸ்திரேலிய துடுப்பாட்டத்தில் ஒரு முக்கிய நபராக இருந்தார்: 2006 ஆம் ஆண்டில், ஷேன் வார்ன் சாப்பலை தனது வாழ்க்கையில் மிகப்பெரிய செல்வாக்கு என்று அழைத்தார். 1986 ஆம் ஆண்டில் சேப்பல் ஸ்போர்ட் ஆஸ்திரேலியா ஹால் ஆஃப் ஃபேமில் சேர்க்கப்பட்டார், 9 ஜூலை 2009 இல், இயன் சேப்பல் ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் .
# இயன் சாப்பல்

## குடும்பம் மற்றும் ஆரம்பகால வாழ்க்கை

அடிலெய்டுக்கு அருகிலுள்ள அன்லேயில் மார்ட்டின் மற்றும் ஜீன் ( *நீ* ரிச்சர்ட்சன்) *ஆகியோருக்கு* பிறந்த மூன்று மகன்களில் முதல்வரான சேப்பல் சிறுவயதிலிருந்தே விளையாட்டில் ஆர்வமாக இருந்தார். இவரது தந்தை ஒரு பிரபலமான அடிலெய்ட் முதல் தர துடுப்பட்ட வீரர், இவர் நடக்க ஆரம்பிக்கையிலேயே கையில் ஒரு மட்டையை வைத்திருந்தார், தம்பிகள் கிரெக் மற்றும் ட்ரெவர் இருவரும் ஆஸ்திரேலியாவுக்காக விளையாடினர்.  
சாப்பல் கடற்கரை புறநகர்ப் பகுதியான க்ளெனெல்கில் வளர்ந்தார் மற்றும் உள்ளூர் செயின்ட் லியோனார்ட்டின் தொடக்கப்பள்ளியில் பயின்றார், அங்கு இவர் தனது ஏழு வயதில் தனது முதல் போட்டி போட்டியில் விளையாடினார். பின்னர் இவர் தென் ஆஸ்திரேலிய மாநில பள்ளி மாணவர்கள் அணிக்கு தேர்வு செய்யப்பட்டார். பின்னர் இவர் பிரின்ஸ் ஆல்ஃபிரட் கல்லூரியில் சேர்ந்தார், ஆஸ்திரேலிய கேப்டன்கள் ஜோ டார்லிங் மற்றும் கிளெம் ஹில் உட்பட பல தேர்வுத் துடுப்பாட்ட வீரர்களை உருவாக்கிய கல்லூரி அதுவாகும். இவர் துடுப்பாட்டம் தவிர ஆஸ்திரேலிய கால்பந்து மற்றும் பேஸ்பால் ஆகிய போட்டிகளிலும் பங்கேற்றார்.
# பெசாவர் சதி வழக்குகள்

1922 மற்றும் 1927 க்கு இடையில் பிரித்தானிய இந்தியப் பேரரசில் நடைபெற்ற ஐந்து வழக்குகளின் தொகுப்பை **பெசாவர் சதி வழக்குகள்** குறிக்கிறது.
# பெசாவர் சதி வழக்குகள்

## முதல் பெசாவர் சதிவழக்கு

ரஷ்யாவில் மார்க்சியப் பயிற்சி பெற்று இந்தியா திரும்ப முயன்றவர்களில் ஒருவரான முகமது அக்பர் மற்றும் அவரது நண்பர் பகதூரும் பெசாவர் நகரை அடைய முயன்றபோது 1921 செப்டம்பர் 25ஆம் நாள் கைது செய்யப்பட்டனர். இவர்களுடன் முகமது அக்பரின் தந்தையார் ஹபீஸ்சுல்லாகானும் கைது செய்யப்பட்டார்.
# பெசாவர் சதி வழக்குகள்

## முதல் பெசாவர் சதிவழக்கு

### குற்றச்சாட்டு

இதற்கு தாஷ்கண்டிலிருந்த ராணுவப் பள்ளியில் முகமது அக்பர் பயின்றார் என்பதே முக்கிய ஆதாரமாகச் சொல்லப்பட்டது. அந்த வழக்கை விசாரித்த நீதிபதி பிரேசர் பின்வருமாறு கூறினார்.
# பெசாவர் சதி வழக்குகள்

## முதல் பெசாவர் சதிவழக்கு

### தண்டனை

அகமது அக்பர்கான் , அவருடைய தந்தையார் ஹபீஸ்சுல்லாகான் மற்றும் பகதூர் ஆகிய மூவரும் பெசாவர் சிறையில் அடைக்கப்பட்டனர். இம்மூவர் மீதும் இந்தியத் தண்டனைப் பிரிவுச்சட்டம் 121 A யின் கீழ் , இங்கிலாந்து மன்னரும், பேரரசருமானவர் மீது யுத்தம் தொடுப்பதற்கு சதி செய்தனர் என வழக்கு போடப்பட்டது. ஜே.எச். பிரேசர் என்ற ஐ.சி.எஸ். அதிகாரியை நீதிபதியாகக் கொண்ட நீதிமன்றம் முகமது அக்பர்கானுக்கு மூன்றாண்டு கடுங்காவல் தண்டனையும், பகதூருக்கு ஓராண்டு கடுங் காவல் தண்டனையும் விதித்தது. ஹபீசுல்லாகான் மீதான குற்றம் நிரூபிக்கப்படவில்லை என்று கூறி அவர் விடுதலை செய்யப்பட்டார்.
# பெசாவர் சதி வழக்குகள்

## இரண்டாவது பெசாவர் சதி வழக்கு

முதல் பெசாவர் சதி வழக்கில் தண்டனை விதிக்கப்பட்ட முகமது அக்பர்கான் மீதும் அவருடன் ஹாசன் மற்றும் குலாப் மகபூப் ஆகிய இருவரையும் சேர்த்து போடப்பட்ட வழக்குதான் இரண்டாவது பெசாவர் சதிவழக்கு.
# பெசாவர் சதி வழக்குகள்

## இரண்டாவது பெசாவர் சதி வழக்கு

### குற்றச்சாட்டு

முதல் பெசாவர் வழக்கில் மூன்றாண்டு கடுங்காவல் தண்டனை விதிக்கப்பட்டு முகமது அக்பர்கான் சிறையிலிருந்தபோது அதிகாரிகளுக்கு தெரியாமலேயே வெளியில் உள்ளவர்களுக்கு ஏழு அல்லது எட்டுக் கடிதங்கள் அனுப்பினார் என்பதுதான். இந்தக் கடிதத்தை அந்த மாகாணத்திற்கு வெளியில் உள்ளவர்களுக்கு அனுப்பினார் என்றும், இது ராஜ துரோகம் என்றும் குற்றம் சாட்டப்பட்டது. இந்தக் கடிதங்கள் ஒரு ரயில் நிலைய மேடையில் நின்று கொண்டிருந்த குலாம் மகபூப் என்பவரிடமிருந்ததால் அவரும் கைது செய்யப்பட்டார். இந்தக் கடிதங்களை பணத்திற்காக நகல் எடுத்ததற்காக முகமது ஹாசன் கைது செய்யப்பட்டார்.
# பெசாவர் சதி வழக்குகள்

## இரண்டாவது பெசாவர் சதி வழக்கு

### தண்டனை

இப்பொழுது இந்த மூவர் மீதும் ராஜத் துரோக வழக்கு போடப்பட்டது. இதில் முகமது அக்பர்கானுக்கு 7 ஆண்டு கடுங் காவல் தண்டனையும், அதுவும் தனிமைச் சிறையில் மூன்று ஆண்டு வைக்கப்பட வேண்டுமென்று நீதிபதி பிரேசர் உத்தரவிட்டார். மற்ற இருவருக்கும் 5 ஆண்டு கடுங் காவல் தண்டனையும், இதில் அவர்கள் மூன்று மாதம் தனிமைச் சிறையில் அடைக்கப்பட வேண்டுமென்றும் உத்தரவிடப்பட்டது.
# பெசாவர் சதி வழக்குகள்

## மூன்றாவது சதி வழக்கு

மூன்றாவது பெசாவர் சதி வழக்கு என்பது ‘மாஸ்கோ சதி வழக்கு’ என்ற பெயரிலும் அழைக்கப்பட்டது. இது 1922 - 23ஆம் ஆண்டுகளில் நடத்தப்பட்டது. இந்த வழக்கில் பின்வருபவர்கள் குற்றம் சாட்டப்பட்டார்கள்:  
| குற்றம் சாட்டப்பட்டார்கள் | வயது |  |
| --- | --- | --- |
| முகமது அக்பர் ஷா | 23 |  |
| முகமது கவுகார் ரஹ்மான் கான் | 27 |  |
| மீர் அப்துல் மஜித் | 21 |  |
| ஹபீப் அகமது | -- |  |
| ரபீக் அகமது | 24 |  |
| சுல்தான் அகமது | 24 |  |
| பெரோசுதீன் மன்சூர் | 21 |  |
| அப்துல் காதிர்கான் | -- | } |
# பெசாவர் சதி வழக்குகள்

## மூன்றாவது சதி வழக்கு

### தண்டனை

இந்தச் சதி வழக்கில் 1923ஆம் ஆண்டு மே 18ஆம் தேதி தீர்ப்பு வழங்கப்பட்டது. இதில் முகமது அக்பர்கான், கவுகார் ரஹ்மான்கான் ஆகிய இருவருக்கும் இரண்டாண்டு கடுங்காவல் தண்டனை விதிக்கப்பட்டது. அப்துல் மஜீத், பெரோசுதீன் மன்சூர், ஹபீப் அகமது, ரபீக் அகமது, சுல்தான் அகமது ஆகிய ஐவருக்கும் ஓராண்டுக் கடுங்காவல் தண்டனை விதிக்கப்பட்டது. அப்துல் காதிர்கான் விடுவிக்கப்பட்டார்.
# பெசாவர் சதி வழக்குகள்

## நான்காவது பெசாவர் சதி வழக்கு

தாஷ்கண்ட் நகரில் கூட்டப்பட்ட முதல் இந்தியக் கம்யூனிஸ்ட் குழுவின் செயலாளராகத் தேர்ந்தெடுக்கப்பட்ட முகமது ஷாபிக் 1923ஆம் ஆண்டு டிசம்பர் மாதம் 10ஆம் தேதி பெஷாவருக்கு வந்தார். உடனே அவர் கைது செய்யப்பட்டு அவருக்கு மூன்றாண்டு கடுங்காவல் தண்டனை விதிக்கப்பட்டது.
# கிரிமிய கானரசு

**கிரிமிய கானரசு** என்பது 1441 இல் இருந்து 1783 வரை இருந்த ஒரு துருக்கிய கானரசு ஆகும். தங்க நாடோடிக் கூட்டப் பேரரசில் இருந்து தோன்றிய துருக்கிய கானரசுகளிலேயே இது தான் நீண்ட காலத்துக்கு நீடித்தது. இது 1441 இல் ஹசி முதலாம் கிரேயால் நிறுவப்பட்டது. கிரிமிய கான்கள் தோகா தெமூரின் வழித்தோன்றல்கள் ஆவர். தோகா தெமூர் செங்கிஸ்கானின் பேரனும் சூச்சியின் பதிமூன்றாவது மகனும் ஆவார். அவர் செங்கிஸ்கானின் பேத்திகள் ஒருவரை மணமுடித்தார். இந்தக் கானரசு தற்கால உருசியா, உக்ரைன், உரோமானியா மற்றும் மோல்டோவா ஆகிய நாடுகளில் அமைந்திருந்தது.  
கெடிக் அஹமத் பாஷா தலைமையிலான உதுமானியப் படைகள் அனைத்து கிரிமிய தீபகற்பத்தையும் வென்று 1475 இல் அப்பகுதிகளை கானரசில் இணைத்தன. உருசிய-துருக்கி குகுக் கய்னர்கா ஒப்பந்தத்திற்கு பிறகு 1774 இல் இது ஒரு இறையாண்மை கொண்ட அரசியல் அமைப்பாக மாறியது. 1783 இல் இந்த கானரசு உருசிய பேரரசால் இணைத்துக் கொள்ளப்பட்டது. உருசியப் பேரரசின் இது டவுரிடா ஆளுநரகம் ஆனது. எனினும் பிரபலமான உருசிய வரலாற்றாளர் ஜைட்சேவ் இல்யா விலாடிமிரோவிச்சின் கூற்றுப்படி கிரிமிய கானரசானது அதன் வரலாறு முழுவதுமே சுதந்திரமான அரசாக இருந்தது.
# கிரிமிய கானரசு

## வரலாறு

### நிறுவுதல்

தங்க நாடோடிக் கூட்ட பேரரசின் குறிப்பிட்ட சில இனங்கள் டெஷ்ட்-இ-கிப்சக்கில் (தற்கால உக்ரைன் மற்றும் தெற்கு உருசியாவின் கிப்சக் புல்வெளிகள்) தங்களது நாடோடி வாழ்க்கையில் இருந்து விலகி கிரிமியாவை தங்களது தாயகமாக ஏற்றுக் கொண்டபோது 15ஆம் நூற்றாண்டின் ஆரம்பத்தில் கிரிமிய கானரசானது உருவானது. அந்த நேரத்தில் மங்கோலியப் பேரரசின் தங்க நாடோடிக் கூட்டமானது கிரிமிய மூலந்தீவை ஒரு உளூஸாக 1239 முதல் நிர்வகித்து வந்தது. அதன் தலைநகரம் கிரிம் (ஸ்டர்யி க்ரிம்) ஆகும். உள்ளூர் பிரிவினைவாதிகள் ஹசி முதலாம் கிரே என்கிற ஒரு செங்கிஸ்கானின் வழித்தோன்றலை தங்க நாடோடிக் கூட்ட அரியணைக்கு போட்டியாளராக வருமாறும் தங்களுக்கு கானாக இருக்குமாறும் அழைத்தனர். அவர்களது அழைப்பை ஹசி கிரே ஏற்றுக்கொண்டார். லித்துவேனியாவில் தஞ்சமடைந்திருந்த அவர் பயணம் மேற்கொண்டார். 1420 முதல் 1441 வரை அவர் நாடோடி கூட்டத்திற்கு எதிராக சுதந்திரத்திற்காக போர் புரிந்தார். ஆனால் 1449 இல் கானரசின் அரியணையை வெல்லும் முன்னர் அவர் பல உள்ளூர் எதிரிகளை வெல்ல வேண்டி இருந்தது. பிறகு அவர் தலைநகரத்தை *கிர்க் எர்* (தற்பொழுது பஹ்செசேராயின் பகுதியாக உள்ளது) நகரத்திற்கு மாற்றினார். இந்தக் கானரசானது கிரிமிய மூவலந்தீவு (தெற்கு மற்றும் தென்மேற்கு கடற்கரை மற்றும் துறைமுகங்கள் ஜெனோவா குடியரசால் கட்டுப்படுத்தப்பட்டது தவிர மற்ற பகுதிகள்) மற்றும் அதை ஒட்டி இருந்த புல்வெளி பகுதிகளை உள்ளடக்கியிருந்தது.
# கிரிமிய கானரசு

## வரலாறு

### உதுமானியப் பாதுகாப்பு

ஹஸி முதலாம் கிரே இறந்த பிறகு அவரது பதவிக்கு வர அவரது மகன்களுக்கு இடையே போட்டி ஏற்பட்டது. அச்சமயத்தில் உதுமானியர்கள் இப்பிரச்சினையில் தலையிட்டு ஹஸி முதலாம் கிரேயின் மகன்களில் ஒருவரான மென்லி முதலாம் கிரேயை அரியணையில் அமர வைத்தனர். மென்லி முதலாம் கிரே ஏகாதிபத்திய பட்டமான "இரண்டு கண்டங்களின் அரசன் மற்றும் இரண்டு கடல்களின் கான்களுக்கெல்லாம் கான்" என்பதை சூட்டிக்கொண்டார்.
# கோடி ரோட்ஸ்

**கோடி காரெட் ரன்னல்ஸ் ரோட்ஸ் (**Cody Garrett Runnels Rhodes (பிறப்பு **கோடி காரெட் ரன்னல்கள்** ; ஜூன் 30, 1985) ஒரு அமெரிக்க தொழில்முறை மல்யுத்த வீரர், விளம்பரதாரர், தொழிலதிபர் மற்றும் நடிகர் ஆவார், இவர் **கோடி ரோட்ஸ்** அல்லது வெறுமனே **கோடி** என்ற மேடைப் பெயரால் உலக மற்போர் மகிழ்கலை நிறுவனத்தில் பங்கேற்றதன் மூலம் பரவலாக அரியபப்டுகிறார். இவர் ஆல் எலைட் மல்யுத்தத்தின் நிர்வாக துணைத் தலைவராக உள்ளார்.  
ரோட்ஸ் உலக மற்போர் மகிழ்கலை நிறுவனம் ஹால் ஆஃப் ஃபேமர் டஸ்டி ரோட்ஸ் மற்றும் முன்னாள் உலக மற்போர் மகிழ்கலை நிறுவனம் மல்யுத்த வீரர் கோல்டஸ்டின் சகோதரர் ஆவார். ஒரு அமெச்சூர் மல்யுத்த வாழ்க்கைக்குப் பிறகு, இவர் இரண்டு முறை ஜார்ஜியா மாநில சாம்பியனானார், இவர் தனது தந்தை மற்றும் மூத்த சகோதரரின் அடிச்சுவடுகளை தொழில்முறை மல்யுத்தப் போடிகளில் பின்தொடர்ந்து 2006 இல் உலக மற்போர் மகிழ்கலை நிறுவனம் இல் சேர்ந்தார், ஆரம்பத்தில் நிறுவனத்தின் அங்கத்துவ நிறுவனமான ஓஹியோ பள்ளத்தாக்கு மல்யுத்தத்திற்கு நியமிக்கப்பட்டார். ஓஹியோவில் டிரிபிள் கிரவுன் வாகையாளர் ஆன பிறகு, இவர் 2007 இல் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் இடம் பெற்றார். மேலும் 9 ஆண்டுகள் அங்கேயே இருந்தார், அவரது உண்மையான பெயரிலும் பின்னர் ஸ்டார் டஸ்டர் எனும் பெயரிலும் இவர் பங்கேற்றார். உலக மற்போர் மகிழ்கலை நிறுவனம் உடனான அவரது காலத்தில், ரோட்ஸ் இரண்டு முறை கண்டங்களுக்கு இடையிலான வாகையாளர் பட்டம் பெற்றார். ஒரு சிறந்த இணை வாகையாளர் மல்யுத்த வீரராக இருந்தார், ஆறு இணை வாகையாளர் பட்டத்தினை வென்றுள்ளார். இதில் மூன்று முறை சர்வதேச இணை வாகையாளர் பட்டத்தினையும் மூன்று முறை மற்றும் உலக மற்போர் மகிழ்கலை நிறுவனம் இணை வாகையாளர் பட்டத்தினையும் பெற்றார். இதனை நான்கு வெவேறு கூட்டாளிகளுடன் இணைந்து பெற்றார். ரோட்ஸ் மே 2016 இல் விடுவிக்கக் கோரிய பின்னர் உலக மற்போர் மகிழ்கலை நிறுவனம் ஐ விட்டு வெளியேறினார்.
# கோடி ரோட்ஸ்

## ஆரம்பகால வாழ்க்கை

ரோட்ஸ் (கோடி காரெட் ரன்னல்) ஜூன் 30, 1985 அன்று ஜார்ஜியாவின் மரியெட்டாவில்பிறந்தார். இவர் தனது 17 வயதில் கோடி ரோட்ஸ் என்று பெயரை மாற்றினார். ரோட்ஸ் லாசிட்டர் உயர்நிலைப் பள்ளியில் பயின்றார் மற்றும் உயர்நிலைப் பள்ளியில் கல்வி பயின்ற போது மல்யுத்த வாழ்க்கையைத் துவங்கினார் இளையவர் பிரிவில் ஜார்ஜியா மாநில போட்டியில் வென்றார் 2இவர் பென்சில்வேனியா மாநில பல்கலைக்கழகத்தில் கூட்டாக மல்யுத்தம் செய்ய திட்டமிட்டிருந்தார், ஆனால் அதற்கு பதிலாக ஒரு தொழில்முறை மல்யுத்த வீரராக மாற முடிவு செய்தார். உயர்நிலைப் பள்ளியில் படித்த காலத்தில், ரோட்ஸ் தனது தந்தையின் டர்ன்பக்கிள் வாகையாளர் பட்டம்ஷிப் மல்யுத்த நிகழ்ச்சி விளம்பரத்தில் நடுவராகவும் நடித்தார். உயர்நிலைப் பள்ளியில் பட்டம் பெற்ற பிறகு, ரோட்ஸ் ஒரு நடிப்புப் பள்ளியில் பயின்றார்.
# சமார்ரா பண்பாடு

**சாமர்ரா பண்பாடு** (**Samarra culture**) பண்டைய அண்மை கிழக்கின் நடு மெசொப்பொத்தேமியாவில் (தற்கால வடக்கு ஈராக்) செப்புக் காலத்தில் கிமு 5500 முதல் கிமு 4800 வரை விளங்கிய தொல்பொருள் பண்பாடாகும். சமார்ரா பண்பாடு மட்பாண்ட புதிய கற்காலத்தியாகும்  
சாமர்ரா பண்பாட்டிற்கு முன்னர் மெசொப்பொத்தேமியாவில் மட்பாண்டத்திற்கு முந்தைய புதிய கற்காலம் (ஆ),
ஹலாப் பண்பாடு, அசுன்னா பண்பாடு மற்றும் ஹலாப்-உபைதுகளின் இடைநிலைக் காலம் விளங்கியது. சாமர்ரா பண்பாட்டிற்குப் பின்னர் உபைதுகள் காலம் தொடங்கியது.  
சாமர்ரா பண்பாட்டின் முக்கியத் தொல்லியல் களங்கள் செம்சரா தொல்லியல் மேடு, எஸ்-சவ்வான் தொல்லியல் மேடு மற்றும் யாரிம் மலைக்குன்றாகும்.
# சமார்ரா பண்பாடு

## இதனையும் காண்க

- மட்பாண்ட புதிய கற்காலம்
# கசன் கானரசு

**கசன் கானரசு** என்பது நடுக்கால தாதர் துருக்கிய அரசு ஆகும். இது 1438 முதல் 1552 வரை முந்தைய வோல்கா பல்கேரியா அரசின் பகுதிகளைக் கொண்டிருந்தது. இந்த கானரசானது சமகால தாதர்ஸ்தான், மரி எல், சுவாஷியா, மோர்டோவியா மற்றும், உட்முர்டியா மற்றும் பஷ்கோர்டோஸ்டான் ஆகியவற்றின் பகுதிகளைக் கொண்டிருந்தது. இதன் தலைநகரம் கசன் ஆகும். தங்க நாடோடிக் கூட்டத்தில் இருந்து தோன்றிய அரசுகளில் இதுவும் ஒன்றாகும். உருசியாவின் சாராட்சியால் வெல்லப்பட்டபோது இது முடிவுக்கு வந்தது.
# கசன் கானரசு

## வரலாறு

பதினைந்தாம் நூற்றாண்டில் வோல்கா பல்கேரியாவின் முன்னாள் பகுதிகளானவை (கசன் உளூஸ் அல்லது கசன் டுச்சி) சிதைவடைந்து கொண்டிருந்த தங்க நாடோடிக் கூட்டத்திடம் இருந்து பகுதி அளவு சுதந்திரத்தை பெற்றிருக்கலாம் என்று கருதப்படுகிறது. இந்த சமஸ்தானமானது சுயாட்சி உடையதாக இருந்தது. இதன் ஆட்சியாளர்கள் போல்கர் என்று அழைக்கப்பட்ட பல்கேரிய அரசமரபில் இருந்து வந்திருந்தனர். இந்த அரசின் ஆரம்ப நிலைமை எப்படி இருப்பினும் இதனை தோற்றுவித்தவர் உலுக் முகமது என்பதில் எந்தவித ஐயமும் இல்லை. உலுக் முகமது கான் என்ற பட்டத்தைச் சூட்டிக் கொண்டு கானரசின் அரியணை ஏறினார். 1437 அல்லது 1438 இல் உள்ளூர் உயர்குடியினர் இவருக்கு சில உதவிகளை அரியணை ஏறுவதற்கு செய்தனர். 1445 இல் போல்கர் அரசமரபில் இருந்து முகமதுவுக்கு ஆட்சி செய்யும் அதிகார மாற்றமானது முகமதுவின் மகன் மக்ஸ்முத்தால் இறுதி செய்யப்பட்டது என கூறப்படுகிறது.  
இந்த கானரசின் வரலாறு முழுவதுமே உள்நாட்டுக் கலகங்கள் மற்றும் அரியணைக்கான போராட்டங்கள் நிறைந்ததாக இருந்துள்ளது. 115 வருடங்களில் 19 முறை கான்கள் மாற்றப்பட்டனர். மொத்தமாக 15 கான்கள் ஆட்சி செய்துள்ளனர். அதில் ஒரு சிலர் பலமுறை அரியணை ஏறி உள்ளனர். கான்கள் பெரும்பாலும் செங்கிஸ்கானின் வழித்தோன்றல்களில் இருந்தே தேர்ந்தெடுக்கப்பட்டனர். சிலநேரங்களில் குடிமகன்களே கான்களை தேர்ந்தெடுத்தனர்.  
இந்தக் கானரசின் வரலாற்றைப் பற்றி விவாதிக்கும்போது போதிய ஆதாரங்கள் இல்லாத நிலையையும் நாம் கருத்தில் கொள்ள வேண்டும். உருசிய படையெடுப்பால் இந்த கானரசை பற்றிய ஒரு நூல் கூட எஞ்சாமல் போனது ஒரு பக்கம் இருந்தாலும் ஆரம்ப உருசிய காலனி நிர்வாக நூல்கள் கூட இல்லாமல் போய்விட்டன.
# கசன் கானரசு

## வரலாறு

### ஆரம்ப வரலாறு

முகமது மற்றும் அவரது மகன் மக்ஸ்முத்தின் ஆட்சி காலத்தின் போது கசன் படைகள் மாஸ்கோ மற்றும் அதன் ஆட்சிக்குட்பட்ட நிலங்களை பலமுறை சூறையாடின. தனது உறவினர்களுக்கு எதிராக பெரும் நிலப்பிரபுத்துவ போர்களை நடத்திய மாஸ்கோவின் இரண்டாம் வாசிலி சுஸ்டாலுக்கு அருகில் ஒரு யுத்தத்தில் தோற்கடிக்கப்பட்டார். கசன் கானுக்கு மீட்பு தொகையை செலுத்த வேண்டிய கட்டாயத்திற்கு உள்ளாக்கப்பட்டார்.  
ஜூலை 1487 இல் மாஸ்கோவின் பெரிய டியூக் மூன்றாம் இவான் கசனை ஆக்கிரமித்தார். மோக்ஸம்மதமின் என்கிற ஒரு கைப்பாவை தலைவரை கசன் கானரசின் அரியணையில் உட்கார வைத்தார். இந்த நிகழ்வுக்குப் பிறகு கசன் கானரசானது மாஸ்கோவின் ஒரு பாதுகாக்கப்பட்ட பகுதியானது. கசன் கானரசின் நிலப்பகுதி முழுவதும் சுதந்திரமாக வணிகம் செய்ய உருசிய வணிகர்களுக்கு அனுமதி வழங்கப்பட்டது. உதுமானியப் பேரரசு மற்றும் கிரிமிய கானரசு ஆகியவற்றுடன் கசன் கானரசை இணைப்பதை குறிக்கோளாகக் கொண்ட ஆதரவாளர்கள் பொதுமக்களின் கஷ்டங்களை பயன்படுத்தி கிளர்ச்சிகளை (1496, 1500 மற்றும் 1505 இல்) ஏற்படுத்த முயற்சித்தனர். ஆனால் அவர்களுக்கு சரியான பலன் கிடைக்கவில்லை.  
- Viacheslav Shpakovsky, David Nicolle, Gerry Embleton, *Armies of the Volga Bulgars & Khanate of Kazan, 9th–16th centuries*, Osprey Men-at-Arms 491 (2013).
- Azade-Ayshe Rorlich, Origins of Volga Tatars in: *The Volga Tatars, a Profile in National Resilience* (1986).
- Muhammad Murad Ramzi (محمد مراد الرمزي) (1908), Talfīq al-akhbār wa-talfīḥ al-āthār fī waqāʼiʻ Qazān wa-Bulghār wa-mulūk al-Tātār (تلفيق الاخبار وتلقيح الآثار في وقائع قزان وبلغار وملوك التتار), First edition (الطبعة الاولي) Volume 1 (المجلد الاول) Printed at the Al-Karīmiyyah and Al-Ḥussayniyyah printing shop in the town of "Orenburg" upon committed expenses (طبع بالمطبعة الكريمية والحسينية ببلدة "اورنبورغ" على مصاريف ملتزمه).
# ஒகேனக்கல் அருவி நீர்ப் பிணக்கு

**ஒகேனக்கல் நீர்ப் பிணக்கு** என்பது இந்திய மாநிலங்களான தமிழ்நாடு, கருநாடகம் ஆகியவற்றுக்கு இடையில் ஏற்பட்ட ஒரு மோதல் ஆகும். தமிழ்நாட்டில் புளோரைடினால் பாதிக்கப்பட்ட தருமபுரி, கிருஷ்ணகிரி மாவட்டங்களில் வாழும் 4040,000 மக்களின் குடிநீர்த் தேவைக்காக ரூ. 13,34 &nbsp;பில்லியன் செலவில் ஒகேனக்கல் கூட்டுக் குடிநீர்த் திட்டத்தைச் செயல்படுத்த 2008 பெப்ரவரியில் அடிக்கல் நாட்டப்பட்டது இதற்கு காரணமாக அமைந்தது.
# ஒகேனக்கல் அருவி நீர்ப் பிணக்கு

## பின்னணி

### காவிரி நீர்ப் பிணக்கு

காவிரி ஆற்றில் இருந்து வரும் நீரை கருநாடகம், தமிழகம் ஆகிய மாநிலங்கள் தங்களுக்குள் பகிர்ந்து கொள்வதில் பிணக்கு இருந்து வருகிறது. இது முந்தைய மைசூர் அரசு மற்றும் சென்னை மாகாணம் ஆகியவற்றுக்கு இடையே ஏற்பட்ட ஒப்பந்தங்கள் முக்கியக் காரணமாகக் கருதப்பட்டு, ஒரு நூற்றாண்டு பழமையான பிணக்காக உள்ளது. இந்த நெருக்கடியைத் தணிக்க எடுக்கப்பட்ட பல நல்லிணக்க நடவடிக்கைகளின் ஒரு பகுதியாக, இந்திய ஒன்றிய நீர்வளத்துறை அமைச்சகமானது கருநாடகம் மற்றும் தமிழக அரசுகளுக்கு இடையில் நடத்தப்பட்ட கூட்டத்தில் இரு மாநிலங்களின் பேராளர்கள் இரண்டு திட்டங்களுக்கு ஒப்புக் கொண்டனர். ஒன்று கருநாடகத்தின் மேகேதாட்டு இன்னொன்று தமிழ்நாட்டின் ஒகேனக்கல் திட்டம் ஆகும். இத்திட்டத்தின் படி, காவிரியின் ஒகேனக்கல் அருவிப் பகுதியில் ஒரு குறிப்பிட்ட இடத்தில் இருந்து தமிழக மக்களுக்கு நீர் எடுக்கப்பட்டு விநியோகிக்கப்படும். பெங்களூருக்கான காவிரி நீர் விநியோகத்தை அதிகரித்து பயன்படுத்தப்படுவதை ஆட்சேபிக்கும் தமிழகம் அதை திரும்பப் பெற்றால், இந்திய ஒன்றிய நீர்வள அமைச்சகம் விதிக்கும் நிபந்தனைகளுக்குக் கட்டுப்பட கருநாடகம் ஒப்புக் கொண்டது. இதற்கு தமிழகம் ஆட்சேபனை தெரிவித்தது, ஆனால் பின்னர் தமிழகம் பெங்களூருக்கு அதிகப்படியான நீரை வழங்குவதற்கான தனது ஆட்சேபனையைத் திரும்பப் பெற்றது. கர்நாடகாவில் எழுந்த பரவலான போராட்டங்களுக்குப் பின்னர் ஒகேனக்கல் திட்டம் நிறுத்தப்பட்டது.
# ஒகேனக்கல் அருவி நீர்ப் பிணக்கு

## பின்னணி

### ஒகேனக்கல் தீவு (இடைத்திட்டு) உரிமைத் தகராறு

தருமபுரி மாவட்டத்தின், பென்னாகரம் துணை மாவட்டத்திற்குட்பட்ட கூத்தப்பாடி ஊராட்சி கிராமத்திற்கு உட்பட்ட ஒரு பகுதியாக ஒகேனக்கல் உள்ளது., ஆனால் அருவிக்கு அருகில் மக்கள் யாரும் குடியிராத ஒரு தீவிற்கான (இடைத்திட்டு) உரிமையை கருநாடகம் கோரியது. இதற்காக கருநாடகத்தின் அரசியல் கட்சியினரும், கன்னட அமைப்பினரும் பல போராட்டங்களை முன்னெடுத்தனர். இந்தப் போராட்டத்தின்போது கருநாடக காவிரிக் கரையில் இருந்து இந்த இடைத்திட்டுப் பகுதிக்கு நீந்தி வந்த ஆர்பாட்டக்காரர்கள் அங்கு கன்னடக் கொடியை நட்டுவைத்துவிட்டுச் சென்றனர். இந்தப் போராட்டங்களினால் இரு மாநிலங்களுக்கிடையிலான உறவு மேலும் பாதிப்படைந்தது.
# ஒகேனக்கல் அருவி நீர்ப் பிணக்கு

## கர்நாடகத்தின் பார்வை

ஒகேனக்கல் கூட்டுக் குடிநீர்த் திட்டத்தால் கவிரி நீரில் அதன் பங்கு பாதிக்கப்படும் என்றும், இந்த அழகிய அருவி அதற்கு சொந்தமானது என்று ( மதறாஸ் மாகாணத்தின் முந்தைய நில வரைபடத்தின் அடிப்படையில்) காரணங்களை முன்வைத்து கருநாடகம் இந்த திட்டத்தை எதித்தது. இதன் மூலம் ஒகேனேக்கலில் குடிநீர் திட்டம் சட்டவிரோதமானது என்று குற்றம் சாட்டியது.
1. 2 ஏப்ரல் 2008 - இந்த திட்டத்திற்கு எதிராக கருநாடகம் முழுவதும் பரவலான போராட்டங்கள் நடத்தப்பட்டன.
1. 5 ஏப்ரல் 2008 - கருநாடகத்தில் புதிய அரசாங்கம் பொறுப்பேற்கும் வரை இந்த திட்டம் நிறுத்தப்படும் என்று முதல்வர் கருணாநிதி அறிவித்தார்.
1. 17 ஜூன் 2008 - தருமபுரிக்கு அருகிலுள்ள ஒட்டப்பட்டியில் ஒகேனக்கல் நீர் வழங்கல் திட்டத்தின் அலகு அலுவலகம் திறக்கப்பட்டது.
# பெரிய கண் சூரை

**பெரிய கண் சூரை** (Big eye tuna) (துன்னஸ் ஒபஸஸ்) என்பது சூரையின் துன்னஸ் இன மீன் ஆகும். கானாங்கொளுத்தி குடும்பத்தைச் சேர்ந்தது. ஹவாயின் அகி எனப்படும் இரண்டு சூரை இனங்களில் மஞ்சள் துடுப்புச் சூரை, பெரிய கண் சூரை ஆகியன உள்ளடங்கும். பெரிய கண் சூரை மத்திய தரைக்கடலை தவிர்த்து அனைத்து வெப்பமண்டல மற்றும் மிதமான சமுத்திரங்களில் திறந்த நீரில் வாழ்கின்றது.
# பெரிய கண் சூரை

## உடலமைப்பு

பெரிய கண் சூரை 250 செ.மீ (98 அங்குலங்கள்) அல்லது 8 அடி வரை நீளமாக வளரக்கூடியது. மீனொன்றின் அதிகபட்ச எடை 180 கிலோ கிராமை விட அதிகமாகும். சீரான பெரிய உடலுடன், பெரிய கண்களுடனான தலையைக் கொண்டது. நீளமான மார்புச் செட்டைகள் இரண்டாவது முதுகுச் செட்டை ஆரம்பிக்கும் இடத்திற்கு அப்பால் வரை காணப்படுகின்றன. இளம் மற்றும் முதிர்ந்த மீன்களில் முதலாவது, இரண்டாவது முதுகுச் செட்டைகளுக்கு இடையில் 13 அல்லது 14 முதுகெலும்புகள் அமைந்துள்ளன.  
பெரிய கண் சூரை ஆக்சிசன் குறைந்த நீரையையும் பொறுத்துக் கொள்ளக் கூடிய தனித்துவமான உடலியலை உடையது. இவற்றின் கண்கள் நன்கு வளர்ச்சியடைந்துள்ளன. பெரிய கோள வடிவ கண்வில்லை குறைந்த ஒளி நிலைகளிலும் பார்வை நன்றாக செயற்பட உதவுகின்றது.
# பெரிய கண் சூரை

## இனப்பெருக்கம்

பெரிய கண் சூரை மீன்கள் 2 - 4 ஆண்டுகளில் முதிர்ந்த பருவத்தை அடைகின்றன. முதிர்ந்த பருவத்தில் இவற்றின் நீளம் புவியியல் ரீதியாக வேறுபடுகிறது. 50% வீதமான மீன்கள் கிழக்கு பசிபிக் பெருங்கடலில் 135 செ.மீ நீளத்திலும், மேற்கு பசிபிக் பெருங்கடலில் 102-105 செ.மீ நீளத்திலும் முதிர்ச்சியடைகின்றன. ஆண்டின் பெரும்பாலான மாதங்களில் பசிபிக் பெருங்கடலின் வெப்பமண்டல பகுதிகளில் வெப்பநிலை 24&nbsp;°C க்கு மேல் இருக்கும்போது முட்டையிடுதல் நடைபெறுகிறது. வடமேற்கு வெப்பமண்டல அத்திலாந்திக்கில் சூன், சூலை மாதங்களிலும், கினியா வளைகுடாவில் சனவரி, பெப்ரவரி மாதங்களிலும் இனப்பெருக்கம் நடைப்பெறுகின்றது.
# பெரிய கண் சூரை

## உணவு

இவை மீன்கள், ஓட்டுமீனகள் மற்றும் தலைக்காலிகளை உணவாக உட்கொள்கின்றன.
# பெரிய கண் சூரை

## வணிக மீன் பிடிப்பு

பெரிய கண் சூரைகள் 2012 ஆம் ஆண்டில் உலகளவில், ஏறக்குறைய 450,500 மெட்ரிக் தொன் வணிகக் கப்பல்களால் பிடிக்கப்பட்டது. வணிக மீன்பிடிப்பானது பிராந்திய ரீதியாக நிர்வகிக்கப்படுகின்றது. பசுபிக் பெருங்கடலுக்குள் மேற்கு மற்றும் மத்திய பசுபிக் மீன்வள கமிசன், அமெரிக்க வெப்ப மண்டல துனா கமிசன் (ஐஏடிடிசி) என்பவற்றாலும், இந்திய பெருங்கடலில் மீன் பிடிப்பானது இந்திய பெருங்கடல் துனா கமிசனினாலும் (ஐஓடிசி), அத்திலாந்திக் கடலில் அத்திலாந்திக் துனாக்களை பாதுகாப்பதற்கான சர்வதேச ஆணையத்தினாலும் (ஐசிசிஏடி) நிர்வகிக்கப்படுகின்றன.  
பெரிய கண் சூரைகளின் பிடிபடும் விகிதம் கடந்த அரை நூற்றாண்டில் திடீரென குறைந்துவிட்டது. இதற்கான காரணம் பெரும்பாலும் தொழில்துறை மீன் பிடிப்பு, கடல் வெப்பமயமாதல் என்பனவாக இருக்கலாம் என்று கருதப்படுகின்றது.
# தி ஹார்டி பாய்ஸ்

**தி ஹார்டி பாய்ஸ்** (**T**he Hardy Boyz) என்பது ஒரு தொழில்முறை மல்யுத்த குறிச்சொல் குழுவாகும், இது நிஜ வாழ்க்கை சகோதரர்களான ஜெஃப் மற்றும் மாட் ஹார்டி ஆகியோரைக் கொண்டுள்ளது, அவர்கள் தற்போது உலக மற்போர் மகிழ்கலை நிறுவனத்துடன் கையெழுத்திட்டு, சுமாக்டவுன் பிரிவில் செயல்படுகிறார்கள். அவர்கள் 1993 ஆம் ஆண்டு முதல் ஒன்றாக கூட்டு சேர்ந்து சுயாதீன போட்டிகளில் பங்கேற்றனர். இவர்கள் முதன்முதலில் வடக்கு கரோலினாவில் நடைபெற்ற என் டபிள்யூ ஏ நிறுவனத்தின் 2000 ஆம் ஆண்டில் நடைபெற்ற இணை வாகையாளர் பட்டத்தினை வென்றனர். இவர்கள் இருவரும் 1998 இல் உலக மல்யுத்த பொழுதுபோக்கு நிறுவனத்துடன் ஒப்பந்தங்களில் கையெழுத்திட்டனர். 2000 ஆம் ஆண்டில், அவர்கள் லிதாவுடன் இணைந்தனர், மேலும் மூவரும் இணைந்து டீம் எக்ஸ்ட்ரீம் எனும் குழுவினைத் தொடங்கினர். ஜெப்பின் காலில் ஏற்பட்ட காயம் காரணமாக இந்த அணி தற்போது செயலற்ற நிலையில் உள்ளது.2002 இல் இந்த அணி பிரிந்தது பின்னர், சகோதரர்கள் 2006 இல் மீண்டும் ஒன்றிணைந்தனர். 2014 முதல் 2017 வரை அவ்வப்போது அணியாக சேர்ந்து விளையாடினர்.  
தி ஹர்ட் பாய்ஸ் அணியானது உலக மற்போர் மகிழ்கலை நிறுவனத்தின் சிறப்பு நிகழ்ச்சிகளில் நடைபெறும் *டேபிள்ஸ் லேடர்ஸ் அண்ட் சேர்ஸ்* போட்டியில் டட்லி பாய்ஸ் மற்றும் எட்ஜ் , கிறிஸ்டியன் ஆகிய இணைகளுக்கு எதிராக சிறப்பாக விளையாடியதன் மூலம் பரவலாக அறியப்பட்டனர். இவர்கள் உலக மற்போர் மகிழ்கலை நிறுவனம், இம்பேக்ட் ரெஸ்லிங் மற்றும் ஆர் ஓ எச் ஆகிய பல நிறுவனங்களில் நடைபெற்ற இணை வாகையாளர் பட்டத்தினை பன்னிரு முறை பெற்றுள்ளனர். இதில் உலக மற்போர் மகிழ்கலை நிறுவனத்தில் ஆறு முறை பெற்றுள்ளனர். அதில் குறிப்பாக ரா மற்றும் சுமாக்டவுன் நிகழ்ச்சிகளில் தலா ஒரு முறையும் டபிள்யூ சி டபிள்யூ நிறுவனத்தில் ஒரு முரையும் டி என் ஏ நிறுவனத்தில் இரு முறையும், ஆர் ஓ எச்சில் ஒரு முறையும் வாகையாளர் பட்டங்களைப் பெற்றுள்ளனர். இவ்வாறு அனைத்து நிறுவன இணை வாகையாளர் பட்டஙகளைப் பெற்ற ஒரே இணை வாகையாளர்கள் இவர்களே ஆவர். இதன்மூலம் அனைத்துக் காலத்திற்குமான சிறந்த இணை வாகையாளர்களில் ஒரு இணை யாக இவர்கள் கருதப்படுகின்றனர்.
# தி ஹார்டி பாய்ஸ்

## வரலாறு

### சுயாதீனப் போட்டி

டிராம்போலைன் மல்யுத்த கூட்டமைப்பில் ஜெஃப் அறிமுகமான பிறகு நிஜ வாழ்க்கை சகோதரர்கள் மாட் மற்றும் ஜெஃப் ஹார்டி 1993 இல் ஒரு குறிச்சொல் குழுவை உருவாக்கினர். அப்போது அந்தக் குழுவின் இதுவாக இருக்கும் என பல செய்திகள் வந்தது. இருவரும் ஒமேகா இணை வாகையாளர் பட்டத்திற்கான போட்டி மற்றும் என் டபிள்யூ ஏ 2000 இணை வாகையாளர் போட்டி போன்றவற்றை நடத்திய பல வட கரோலினிய சுயாதீன விளம்பரங்களில் இவர்கள் பணியாற்றினர்.
# தி ஹார்டி பாய்ஸ்

## வரலாறு

### எக்ஸ்ட்ரீம் அணி

2000 ஆம் ஆண்டில், அவர்கள் லிதாவுடன் இணைந்தனர், மேலும் மூவரும் இணைந்து டீம் எக்ஸ்ட்ரீம் எனும் குழுவினைத் தொடங்கினர். 2000 ஆம் ஆண்டில் உலக மற்போர் மகிழ்கலை நிறுவனத்தின் சிறப்பு நிகழ்ச்சிகளில் நடைபெறும் *டேபிள்ஸ் லேடர்ஸ் அண்ட் சேர்ஸ்* போட்டியில் டட்லி பாய்ஸ் மற்றும் எட்ஜ் , கிறிஸ்டியன் ஆகிய இணைகளுக்கு எதிராக பல போட்டிகளில் விளையாடினர்.
# கொத்து

**கொத்து** என அழைக்கப்படும் இவ்வகை உணவானது, பரோட்டாவை சிறிய அளவில் உதிர்த்து, சூடான கல்லில் வெங்காயம், கறிவேப்பிலை, தக்காளியோடு கலந்து நன்கு கொத்தி அதில் முட்டையை உடைத்து ஊற்றி, கொஞ்சம் சால்னாவையும் ஊற்றி மேலும் கொத்துவார்கள். கடைசியில் மிளகு சேர்த்து பரிமாறுவார்கள். மிக சூடாக உண்ணுவதற்கு அருமையாக இருக்கும். இதை முட்டை பரோட்டா என்றும் கூறுவார்கள். இப்போது இதில் சிக்கன் துண்டுகளையும், மட்டன் துண்டுகளையும் கூட சேர்த்து கொத்தி, சிக்கன் கொத்து, மட்டன் கொத்து என்று பல்வேறு விதங்களில் பரிமாறுகின்றனர். சைவ கொத்துப்பரோட்டாவில், முட்டைக்கு பதில் முட்டைகோஸ், காரட் மற்றும் குடை மிளகாய் போன்ற காய்கறிகளை சேர்ப்பார்கள்.
# கொத்து

### வரலாறு

பெரும்பாலான மக்கள் பரோட்டா உணவுகளின் ஆரம்பமாக இலங்கை என உறுதியாக சொன்னாலும் பெயர்க்காரணத்தைக் கொண்டு இந்தியாவையும் பூர்வீகமாகக் கொள்ளலாம். ஆனால் பரோட்டா உணவுகளின் பூர்வீகத்தைப் பற்றிய உறுதியான ஆதாரம் எங்கும் இல்லை.
வட இந்தியாவில் 'பராத்தா', மொரீஷியஸில் 'பராட்டா’, மியான்மரில் 'பலாட்டா’ என பல்வேறு பெயர்களில் அழைக்கப்பட்டாலும்
'பராத்தா' என்கிற வார்த்தையின் மூலம் சமஸ்கிருதத்தில் இருக்கலாம் என நம்பப்படுகிறது. வேத காலத்தில், 'புரோதாஷா' என்கிற உணவை, யாகம் செய்யும்போது அக்னி பகவானுக்குப் படைப்பார்களாம். அதில் பருப்பையும் நறுக்கிய காய்களையும் சேர்த்து செய்திருப்பார்களாம். அந்த 'பு-ரோ-தா-ஷம்'தான் 'பராத்தா' ஆனது என நம்பப்படுகிறது. ஏனெனில் தொடக்கத்தில் பரோட்டா செய்யப் பயன்பட்டது நெய்தான். வெகு நாட்களுக்குப் பிறகுதான் மற்ற எண்ணெய்களைப் பயன்படுத்த ஆரம்பித்திருக்கிறார்கள்.
# கொத்து

## கொத்து பரோட்டா சிறப்புகள்

தென் தமிழகத்தின் மாவட்டங்களான மதுரை விருதுநகர் திருநெல்வேலி மற்றும் தூத்துக்குடி மாவட்டங்களில் மிகப் பிரபலமாக விளங்கும் இவ்வுணவுப் பொருளானது மிகச் சிறப்பான முறையில் சமைக்கப்பட்டு சுவையாக பரிமாறப்படும் சிறந்த மாலை நேர உணவாகும்.  
தமிழகத்தில் மட்டுமல்லாது இந்தியாவின் பிற பகுதிகளிலும் இலங்கையிலும் கிடைக்கப்பெறும் எளிய மக்களின் உணவாகும். சாலையோரங்களில் உள்ள**தட்டுக் கடை** என அழைக்கப்படும் மாலை நேர உணவங்களில் இது பரவலாக தயாரிக்கப்படுகிறது.
சமீப காலமாக மற்றொரு தென்னிந்திய உணவான இட்லியும் இம்முறையில் கொத்து இட்லி என சமைக்கப்பட்டு விற்கப்படுகிறது.
# பேட்டா (திரைப்படம்)

**பேட்டா** (இந்தி மொழிபெயர்ப்பு: *மகன்*) 1992 இல் வெளிவந்த இந்தித் திரைப்படமாகும். இப்படத்தை இந்திரகுமார் இயக்கியுள்ளார். இதன் கதையை நெளசர் கட்டாவ் மற்றும் கமலேஷ் பாண்டே ஆகிய இருவரும் இணைந்து எழுதியிருந்தனர். இத் திரைப்படத்தில் அனில் கபூர், மாதுரி தீட்சித் மற்றும் அருணா இரானி ஆகியோர் முக்கிய வேடத்தில் நடித்திருந்தனர்.  
இந்த திரைப்படம் 1987 ஆம் ஆண்டு வெளியான தமிழ்த் திரைப்படமான *எங்க சின்ன ராசா*, என்ற தமிழ்த் திரைப்படத்தின் மறு ஆக்கமாகும். எங்க சின்ன ராசா கன்னடத்தில் அன்னைய்யாவாகவும், தெலுங்கில் அப்பைகாருவாகவும், ஒரியாவில் சாந்தன் (1998) என்ற பெயரிலும் மறு ஆக்கம் செய்யப்பட்டது.  
'1992 ஆம் ஆண்டில் அதிக வருமானம் ஈட்டிய பாலிவுட் படமாக "பேட்டா" இருந்தது. இது ஐந்து பிலிம்பேர் விருதுகளை வென்றது. கபூர் மற்றும் தீட்சித் முறையே சிறந்த நடிகர் மற்றும் சிறந்த நடிகைக்கான விருதுகளை வென்றனர். "தக் தக் கர்னே லாகா" என்ற குத்தாட்டப் பாடலுக்காக சிறந்த பெண் பின்னணிப் பாடகர் விருதை அனுராதா பாட்வால் வென்றார். சரோஜ் கான் சிறந்த நடனத்திற்கான பிலிம்பேர் விருதையும், ஈரானி சிறந்த துணை நடிகைக்கான விருதையும் வென்றனர்.  
பல காரணங்களால் இந்தத் திரைப்படம் பிரபலமானது. ஆரம்பத்தில், ஸ்ரீதேவி நடிப்பதாக இருந்தது. இயக்குநர் இந்திரகுமார் நடிகை ஸ்ரீதேவிக்கு சரஸ்வதி வேடம் வழங்கப்படவில்லை. இதற்கு முன்பு பல முறை கபூருடன் பல படங்களில் நடித்ததனால் அவர் மறுத்துவிட்டார். ஸ்ரீதேவி மற்றும் சிரஞ்சீவி. நடித்த ''ஜகதேகா வீரடு அதிலோகா சுந்தரி (1990) என்ற படத்தின் இளையராஜாவின் தெலுங்கு இசையமைப்பான "அப்பனி தீயனி" என்ற பாடலிருந்து இசை நகலெடுக்கப்பட்ட போதிலும், "தக் தக் கர்னே லாகா" என்ற 20 ஆம் நூற்றாண்டின் மிகவும் பிரபலமான இந்தி பாடல்களில் ஒன்றாக மாறியது.
# பேட்டா (திரைப்படம்)

## கதை

பேராசை குடும்ப விழுமியங்களை எவ்வாறு முறியடிக்கிறது என்பதற்கான கதையே பேட்டா, அருணா இரானி லக்ஷ்மியாகவும், மாதுரி தீட்சித் சரஸ்வதியாகவும் முக்கிய வேடங்களில் நடித்திருந்தனர். அதைத் தொடர்ந்து ராஜு (அனில் கபூர்), லட்சாதிபதி தந்தையின் ஒரே மகனாக சித்தரிக்கப்படுகிறார்.  
மனைவியின் மரணத்திற்குப் பிறகு, ராஜுவின் தந்தை தனது மகனுக்கு ஒரு தாயின் அன்பை வழங்கக்கூடிய ஒரு பெண்ணைத் தேடுகிறார். ராஜுவின் தந்தை ராஜுவை நன்கு கவனிப்பார் என்று நினைத்து, லக்ஷ்மியை (அருணா இரானி) திருமணம் செய்து வைக்க நினைக்கிறார். துரதிர்ஷ்டவசமாக, ராஜுவின் மாற்றாந்தாய் கொடூரமான மற்றும் தந்திரமானவராக இருக்கிறார். ராஜு தன் மீது அன்புடனும் மரியாதையுடனும் நடந்து கொள்ள வேண்டுமென நினைக்கிறாள். ராஜாவை அவன் எப்போதும் அப்பாவியாகவும் படிக்காதவனாகவும் இருக்க வேண்டும் என்று அவள் தந்திரமாக நினைக்கிறாள். ராஜு பெரியவனாகும் போது, அவனது மாற்றாந்தாய் அவனது வயதான தந்தையை குடும்பத்திலிருந்து தனிமைப்படுத்தி, அவரை மனநிலையற்றவனாகக் கருதி, குடும்ப வீட்டின் ஒரு அறையில் அடைத்து வைக்கப்படுகிறார்.  
இதற்குப்பிறகு ராஜு லட்சுமியை காதலித்துத் திருமணம் செய்து கொள்கிறான். திருமணத்திற்குப் பிறகு, சரஸ்வதி ஒரு நல்ல மற்றும் மகிழ்ச்சியான மனைவியாக அக்குடும்பத்தில் வசிக்கிறாள். ஆனால் பின்னர் ராஜு மீதான அவனது மாற்றாந்தாய் அன்பு ராஜூவின் தந்தையை இழிவுபடுத்துவதற்கான ஒரு முரட்டுத்தனமாகவும், லட்சுமிக்கு இருப்பதாகவும் கண்டுபிடிக்கிறாள். பிறகு என்னவென்பதை படத்தின் மீதி கதை சொல்லும்.
# காவிரி விரைவு வண்டி

**காவிரி விரைவு ரயில்** அல்லது **காவிரி விரைவுத் தொடருந்து** (ஆங்கிலம்: Kaveri Express) என்பது தமிழகத்தின் சென்னை எழும்பூர் சந்திப்பிற்கும், கர்நாடக. மாநிலத்தின் மைசூரூ சந்திப்பிற்கும் இடையில் தென்னக ரெயில்வே துறையால் இயக்கப்படும் விரைவுத் தொடருந்தாகும். காவேரி ஆறு பயணிக்கும் பாதையையும், தமிழ்நாடு மற்றும் கர்நாடகா மாநிலங்களை காவேரி ஆறு இணைப்பதையும் குறிக்கும் விதமாக இப்பெயர் சூட்டப்பட்டுள்ளது. இந்த வண்டி செப்டம்பர் 11, 1980 முதல் அறிமுகம் செய்யப்பட்டு நாள்தோறும் 497 கி.மீ பயணம் செய்கிறது. மணிக்கு 52 கிலோ மீட்டர் வேகத்தில் செயல்படுவதன் மூலம் இந்தியாவின் விரைவு ரயில்களில் ஒன்றாகக் கருதப்படுகிறது
# காவிரி விரைவு வண்டி

## வரலாறு

1980ம் ஆண்டு முதல் கர்நாடக மாநிலத்தின் பெங்களூரூ மற்றும் மைசூரூ நகரங்களுக்கு இடையே சாமுண்டி விரைவு தொடருந்தின் எதிர்ப்பாதையில் இயக்கப்பட்டு வந்த இந்த விரைவு தொடருந்தானது 1998ம் ஆண்டு முதல் சென்னை வரை நீட்டிக்கப்பட்டது.
# காவிரி விரைவு வண்டி

## சேவைகள்

தினசரி செயல்படும் இந்த விரைவு தொடருந்து சேவையில்
ஒரடுக்கு, ஈரடுக்கு மற்றும் மூன்றடுக்கு
குளிர்பதன வசதியுடன் கூடிய பெட்டிகள், படுக்கை வசதியுடன் கூடிய பெட்டிகள் மற்றும் சாதாரண பெட்டிகள் உள்ளன. 16021 மற்றும் 16022 என்ற வண்டி எண்களுடன் செயல்படும் சென்னை சென்ட்ரல் - மைசூரு நகரங்களுக்கிடைப்பட்ட இந்த விரைவு ரயிலானது எதிர் எதிர் வரும் வழிப்பங்கீட்டு ரயில்களாகும்.
# காவிரி விரைவு வண்டி

## வழித்தடமும் நிறுத்தங்களுக்கான நேரமும்

| 1 | சென்னை சென்ட்ரல் (MAS) | தொடக்கம் | 21:15 | 0 | 0 கி.மீ | 1 |  |
| --- | --- | --- | --- | --- | --- | --- | --- |
| 2 | திருவள்ளூர் சந்திப்பு TRL | 21:55 | 21:55 | 1 நிமி | 42 கி.மீ | 1 |  |
| 3 | அரக்கோனம் சந்திப்பு (AJJ) | 22:18 | 22:20 | 2 நிமி | 69 கி.மீ | 1 |  |
| 4 | அனவர்திகான் பேட்டை (AVN) | 22:34 | 22:35 | 1 நிமி | 81 கி.மீ | 1 |  |
| 5 | சோளிங்கூர் (SHU) | 22:44 | 22:45 | 1 நிமி | 90 கி.மீ | 1 |  |
| 6 | வாலாஜா சாலை சந்திப்பு(WJR) | 22:59 | 23:00 | 1 நிமி | 105 கி.மீ | 1 |  |
| 7 | காட்பாடி சந்திப்பு காட்பாடி (KPD) | 23:28 | 23:30 | 1 நிமி | 130 கி.மீ | 1 |  |
| 8 | ஆம்பூர் (AB) | 00:09 | 00:10 | 1 நிமி | 182 கி.மீ | 1 |  |
| 9 | ஜோலார்பேட்டை (JTJ) | 00:50 | 00:55 | 5 நிமி | 214 கி.மீ | 1 |  |
| 10 | குப்பம் (KPN) | 01:24 | 01:25 | 1 நிமி | 257 கி.மீ | 1 |  |
| 11 | பங்காருப்பேட்டை (BWT) | 01:53 | 01:55 | 2 நிமி | 292 கி.மீ | 1 |  |
| 12 | வொய்ட்ஃபீல்ட் சந்திப்பு (WFD) | 02:29 | 02:30 | 1 நிமி | 338 கி.மீ | 1 |  |
| 13 | கிருஷ்ணராஜபுரம் சந்திப்பு (CBE) | 02:38 | 02:40 | 2 நிமி | 348 கி.மீ | 1 |  |
| 14 | பெங்களூரூ கிழக்கு சந்திப்பு (CBE) | 02:49 | 02:50 | 1 நிமி | 355 கி.மீ | 1 |  |
| 15 | பெங்களூரூ கண்டோன்மெண்ட் சந்திப்பு (CBE) | 02:58 | 03:00 | 2 நிமி | 358 கி.மீ | 1 |  |
| 16 | கிருஷ்ணசாகராஜபுரம் சந்திப்பு, பெங்களூரூ (CBE) | 03:50 | 04:00 | 2 நிமி | 362 கி.மீ | 1 |  |
| 17 | கென்கிரி சந்திப்பு (CBE) | 04:19 | 04:20 | 1 நிமி | 374 கி.மீ | 1 |  |
| 18 | பிடதி சந்திப்பு (CBE) | 04:33 | 04:34 | 1 நிமி | 391 கி.மீ | 1 |  |
| 19 | ராமநகரம் சந்திப்பு (CBE) | 04:44 | 04:45 | 1 நிமி | 406 கி.மீ | 1 |  |
| 20 | சென்ன பட்னா சந்திப்பு (CBE) | 04:54 | 04:55 | 1 நிமி | 417 கி.மீ | 1 |  |
| 21 | மதூர் சந்திப்பு (CBE) | 05:14 | 05:15 | 1 நிமி | 436 கி.மீ | 1 |  |
| 22 | மாண்டியா சந்திப்பு (CBE) | 05:34 | 05:35 | 1நிமி | 455 கி.மீ | 1 |  |
| 23 | பாண்டவபுரா சந்திப்பு (CBE) | 05:59 | 06:00 | 1 நிமி | 480 கி.மீ | 1 |  |
| 24 | மைசூரு சந்திப்பு (CBE) | 06.40 | முடிவு | 0 | 500 கி.மீ | 1 | } |
# காவிரி விரைவு வண்டி

## பயணப் பெட்டிகளின் தன்மை

இந்த தொடருந்தில் 14 படுக்கை வசதி கொண்ட பெட்டிகளும் இரண்டு மூன்றடுக்கு, இரண்டு இரண்டடுக்கு குளிர்சாதன வசதி கொண்ட பெட்டிகளும், மூன்று சாதாரண பெட்டிகளும், இரண்டாம் வகுப்பு உட்காரும் வசதி கொஆண்ட இரண்டு பெட்டிகளுமாக மொத்தம் 23 பெட்டிகளைக் கொண்டுள்ளது. முன்னதாக பெங்களூரூ சந்திப்பில் டீசல் இழுவை இயந்திரமானது மின்சார இழுவை இயந்திரத்தால் மாற்றப்பட்டு பெங்களூரூவில் இருந்து இயக்கப்பட்டு வந்தது.. சென்னை முதல் மைசூரூ வரை முழுவதும் மின்சாரமயமாக்கப் பட்டபின்பு முழு வழித்தடத்திலும் மின்சார இழுவை இயந்திரமே பயன்படுத்தப்படுகிறது.
# காவிரி விரைவு வண்டி

## வண்டி எண் 16021

இது சென்னை சென்ட்ரல் சந்திப்பில் இருந்து, மைசூரு சந்திப்பு வரை செயல்படுகிறது. 9 மணி நேரம் மற்றும் 25 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 23 நிறுத்தங்களைக் கொண்டு செயல்படுகிறது. மணிக்கு சராசரியாக 53 கிலோ மீட்டர் வேகத்தில் சுமார் 500 கிலோ மீட்டர் தொலைவினை 9 மணி நேரம் மற்றும் 25 நிமிடங்களில் கடக்கிறது. 120 நாட்களுக்கு முன்பாகவே முன்பதிவு செய்யும் வசதி தென்னக ரெயில்வேயினால் இந்த தொடருந்திற்கும் அளிக்கப்பட்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.  
EN– UR – S1 – S2 – S3 – S4 – S5 – S6 – S7 – S9 – S10 - S11 – S12 – S13 - -S14 - B1 – B2 - A1 – A2 - HA1– UR - GS
# காவிரி விரைவு வண்டி

## வண்டி எண் 16022

இந்த வண்டியனது கர்நாடக மாநிலம் மைசூரூ சந்திப்பில் இருந்து, சென்னை சென்ட்ரல் சந்திப்பு வரை செயல்படுகிறது. 10 மணி நேரம் மற்றும் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 23 நிறுத்தங்களைக் கொண்டு செயல்படுகிறது. மணிக்கு சராசரியாக 50 கிலோ மீட்டர் வேகத்தில் சுமார் 500 கிலோ மீட்டர் தொலைவினை 10 மணி நேரம் மற்றும் 5 நிமிடங்களில் கடக்கிறது. 120 நாட்களுக்கு முன்பாகவே முன்பதிவு செய்யும் வசதி தென்னக ரெயில்வேயினால் இந்த தொடருந்திற்கும் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும். இதன் ரயில் பெட்டிகளின் அடுக்கு விவரங்கள் பின்வருமாறு.  
EN– GS - UR – S14 – S13 – S12 – S11 – S10 – S9 – S8 – S7 – S6 – S5 – S4 – S3 – S2 – S1 B2 – B1 - A2 – A1 - HA1– UR - GS
# சௌகத் உஸ்மானி

**சௌகத் உஸ்மானி** , (1901-1978) , இந்தியாவில் பொதுவுடைமை இயக்கம் , ஒரு இயக்கமாக உருவாவதற்கு முன்பே தனித் தனியாக இயங்கி வந்த இளம் பொதுவுடைமைவாதிகளில் ஒருவர் .1920 இல் தாஷ்கந்தில் இந்திய பொதுவுடைமை இயக்கதின் கிளை உருவாக்கப்பட்டபோதும் , 1925 இல் இந்தியப் பொதுவுடைமைக் கட்சி (சிபிஐ) உருவான போதும் அதனுடன் தொடர்பில் இருந்தார் . இந்திய கம்யூனிஸ்ட் கட்சியின் நிறுவன உறுப்பிராகவும் இருந்தார் .ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர் . அவர் அந்த தேர்தலை சிறையில் இருந்தவாரே சந்தித்தார் .1923 கான்பூர் சதி வழக்கு , 1929 மீரட் சதி வழக்கு ஆகிய வழக்குகளில் மொத்தம் 16 ஆண்டுகள் சிறையில் இருந்தார் .
# சௌகத் உஸ்மானி

## பிறப்பு , ஆரம்ப வாழ்க்கை

சௌகத் உஸ்மானி ராஜஸ்தான் மாநிலம் பிகானேரில் 1901இல் பிறந்தார். அவரது இயற்பெயர் மௌலா பக்ஷ் . அவர் மௌலானா சௌகத் அலி அவர்களின் தீவிர அபிமானியாக மாறியதால் தன் பெயரை சௌகத் உஸ்மானி என மாற்றிக்கொண்டார்.
# சௌகத் உஸ்மானி

## எழுதிய நூல்கள்

- ஒரு புரட்சியாளனின் வரலாற்றுச் சிறப்பு மிக்க பயணங்கள் (சோவியத் யூனியனில் சிறிது காலம் தங்கியிருத்தல்)
- சோவியத் யூனியனில் எனது அனுபவங்கள் (1920-21)
- ரஷ்யப் புரட்சியின் ஒரு பக்கம்
# சௌகத் உஸ்மானி

## ஐக்கிய இராச்சியத்தின் நாடாளுமன்றம் தேர்தல்கள்

ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர் . கிரேட் பிரிட்டன் கம்யூனிஸ்ட் கட்சியின் வேட்பாளராக இரண்டு முறையும் சிறையில் இருந்தபடியே போட்டியிட்டார் .
, எஸ். எஸ். ஜோஷ், எச். எல். ஹட்சின்சன், சௌகத் உஸ்மானி, பி. எஃப். பிராட்லி, ஏ. பிரசாத், ஏ. பிரசாத், ஜி. அதிகாரி. நடு வரிசை: ஆர். ஆர். மித்ரா, கோபன் சக்ரவர்த்தி, கிஷோரி லால் கோஷ், எல். ஆர்.கதம், டி. ஆர். தெங்டி, கவ்ரா ஷங்கர், எஸ். பேனர்ஜி, கே. என். ஜோக்லேகர், பி. சி. ஜோஷி, முசாபர் அகமது, டி. கோஸ்வாமி, ஆர்.எஸ். நிம்ப்கர், எஸ்.எஸ். மிராஜ்கர், எஸ். ஏ. டாங்கே, எஸ்.வி. காட்டே, கோபால் பாசக்.]]
# சௌகத் உஸ்மானி

## ஐக்கிய இராச்சியத்தின் நாடாளுமன்றம் தேர்தல்கள்

### ஸ்பென் பள்ளத்தாக்கு தொகுதி

1929இல் மீரட் சதி வழக்கிற்காக கைது செய்யப்பட்டு, சிறையில் இருந்த சௌகத் உஸ்மானியை, கிரேட் பிரிட்டன் கம்யூனிஸ்ட் கட்சி தனது வேட்பாளராக
ஸ்பென் பள்ளத்தாக்கு தொகுதியில் நிறுத்தியது. இந்தியாவில் பிரிட்டிஷார் ஆட்சி செய்துவந்த அக்கிரமங்களை ஆங்கில மக்கள் மத்தியில் கொண்டு செல்ல வேண்டும் என்பதற்காக கிரேட் பிரிட்டன் கம்யூனிஸ்ட் கட்சி இவரை நிற்க வைத்தது. இவர் எதிர்த்துப் போட்டியிட்ட வேட்பாளர் - சர் ஜான் சைமன் என்பவர்தான். இவரே 1930இல் இந்தியாவிற்கு வந்தார். அவர் தலைமையில் சைமன் கமிஷன் அமைக்கப்பட்டது.எனினும் சௌகத் உஸ்மானி தோல்வியடைந்தார்."
# சௌகத் உஸ்மானி

## ஐக்கிய இராச்சியத்தின் நாடாளுமன்றம் தேர்தல்கள்

### செயின்ட் பாங்க்ராஸ் தென்கிழக்கு தொகுதி

பின்னர் 1931இல் ஹவுஸ் ஆக் காமன்ஸ்க்கு தேர்தல் நடைபெற்றபோதும் சௌகத் உஸ்மானி கிரேட் பிரிட்டன் கம்யூனிஸ்ட் கட்சி சார்பில் தேர்தலில் போட்டியிட்டார். லண்டனிலிருந்து கம்யூனிஸ்ட்டுகள் அனைவரும் ஒன்று திரண்டு சௌகத் உஸ்மானிக்காகப் பிரச்சாரம் மேற்கொண்டனர். அப்போதும் சௌகத் உஸ்மானி சிறையில்தான் இருந்தார்.
# சிர்கோனியம்(IV) குளோரைடு

**சிர்கோனியம் (IV) குளோரைடு**, **சிர்கோனியம் டெட்ராகுளோரைடு** என்றும் அழைக்கப்படுகிறது, (ZrCl4) என்பது ஒரு கனிமச் சேர்மம் ஆகும், இது சிர்கோனியத்தின் பிற சேர்மங்களுக்கு முன்னோடியாக அடிக்கடி பயன்படுத்தப்படுகிறது. இந்த வெண்ணிறமான, உயர் உருகுநிலையைக் கொண்ட திண்மமானது ஈரப்பதமான காற்றில் விரைவாக நீராற்பகுப்பு அடைகிறது.
# சிர்கோனியம்(IV) குளோரைடு

## அமைப்பு

TiCl <sub>4</sub> மூலக்கூறு போலல்லாமல், திட ZrCl <sub>4</sub> ஒரு பலபடிக் கட்டமைப்பை ஏற்கிறது, இதில் ஒவ்வொரு Zr அணுவும் அறுமுகி வடிவில் அணைவுக்குள்ளாகியுள்ளது. கட்டமைப்பில் காணப்படும் இந்த வேறுபாடு அவற்றின் பண்புகளில் உள்ள வேறுபாடுகளுக்குக் கரணமாய் அமைந்துள்ளது. வாலைவடித்தலுக்குட்படக்கூடியது, ஆனால் ஒரு திண்மமாக உள்ளது. திட நிலையில், ZrCl <sub>4</sub> ஒரு நாடா போன்ற நேர்கோட்டு பலபடி கட்டமைப்பைப் பெறுகிறது. (HfCl ஆல் ஏற்றுக்கொள்ளப்பட்ட அதே அமைப்பு). இந்தப் பலபடி லூயிஸ் காரங்களுடனான வினையின் போது எளிதில் சிறிய மூலக்கூறாகச் சிதைவுறுகிறது. இது Zr-Cl-Zr பிணைப்புகளை உடைக்கிறது.
# சிர்கோனியம்(IV) குளோரைடு

## தொகுப்பு

இந்த மாற்றம் கார்பனுடனான ஆக்சைடின் வினையை ஒரு ஆக்சைடைப் பெறும் வினை என்ற அளவிற்கு இன்றியமையாததாக ஆக்குகிறது.  
: ZrO<sub>2</sub> + 2C + 2Cl<sub>2</sub> → ZrCl<sub>4</sub> + 2CO  
ஒரு ஆய்வக அளவிலான செயல்முறையானது கார்பன் மற்றும் குளோரின் ஆகியவற்றிற்கு பதிலாக கார்பன் டெட்ராக்ளோரைடைப் பயன்படுத்துகிறது:  
: ZrO<sub>2</sub> + 2CCl<sub>4</sub> → ZrCl<sub>4</sub> + 2COCl<sub>2</sub>
# சிர்கோனியம்(IV) குளோரைடு

## பயன்பாடுகள்

### Zr உலோகத்திற்கு முன்னோடி

ZrCl<sub>4</sub> என்பது கிரோல் செயல்முறையின்படி சிர்கோனியம் தாதுக்களை உலோக சிர்கோனியமாக மாற்றுவதற்கான வினையில் ஒரு இடைநிலைப் பொருள் ஆகும். இயற்கையில், சிர்கோனியம் தாதுக்கள் பெரும்பாலும் ஆக்சைடுகளாக இருக்கின்றன (அனைத்து சிர்கோனியம் குளோரைடுகளும் நீராற்பகுப்படைவவதற்கான போக்கால் இவ்வாறு அமைகின்றன). முழுவதும் உலோகமாக மாற்றுவதற்காக, இந்த வெப்பந்தாங்கவல்ல ஆக்சைடுகள் முதலில் டெட்ராக்ளோரைடாக மாற்றப்பட்டு பின்னர் அவை அதிக வெப்பநிலையில் வாலைவடிக்கப்படுகின்றன. சுத்திகரிக்கப்பட்ட ZrCl <sub>4</sub> ஐ Zr உலோகத்துடன் குறைத்து சிர்கோனியம் (III) குளோரைடை உற்பத்தி செய்யலாம்.
# சிர்கோனியம்(IV) குளோரைடு

## பயன்பாடுகள்

### பிற பயன்கள்

சிர்கோனியம் டை ஆக்சைடு மற்றும் சிர்கோனியம் டைபோரைடு ஆகியவற்றின் வேதி ஆவிப் படிவுக்கான பொதுவான முன்னோடி ZrCl <sub>4</sub> ஆகும்.  
கரிமத் தொகுப்பு வினைகளில் ஒன்றான பிரீடல்-கிராப்ட்சு வினை, டையல்சு-ஆல்டர் வினை மற்றும் மூலக்கூறிடை படிகமாக்கல் வினை போன்ற வினைகளில் சிர்கோனியம் டெட்ராக்ளோரைடு வலிமை குறைந்த லூயிசு அமிலமாகப் பயன்படுகிறது. அல்காக்சைடுகள் மற்றும் சிர்கோசீன் போன்ற சிர்கோனியத்தின் பல கரிம வழிப்பொருள்களின் தொகுப்பில் தொடக்க வினைப்பொருளாகும். சிலிகான் நெகிழி படச்சுருள்களைப் பதப்படுத்துவதில் அல்காக்சைடுகள் மதிப்புடையவை என நிரூபிக்கப்பட்டுள்ளது. துணி மற்றும் இழைப் பொருட்களின் தயாரிப்பில் நீர் விலக்கும் தன்மையை உருவாக்க இது பயன்படுகிறது. இது பயனுள்ள, செயற்கையான, இடைநிலைப் பொருள்களைத் தயாரிப்பதற்கும், இயற்கை பொருட்கள் தொகுப்பின் முக்கிய படிகளில் பயன்படுத்துவதற்கும் ஒரு திறன்வாய்ந்த, நிலைத்தன்மை உடைய, மலிவான, சுற்றுச்சூழலுக்கு உகந்த மற்றும் வசதியான வினையூக்கியாகும்.
# சிர்கோனியம்(IV) குளோரைடு

## பண்புகள் மற்றும் வினைகள்

ZrCl <sub>4</sub> இன் நீராற்பகுப்பு சிர்கோனைல் குளோரைடு எனப்படும் நீரேற்றப்பட்ட ஐதராக்சி குளோரைடு கொத்தணியைத் தருகிறது. இந்த வினையானது மிக விரைவானதாகவும் மற்றும் மீள்வினைக்கான வாய்ப்பற்றதுமாக இருக்கிறது.  
நீருடன் அதிவேகமாக வினைபுரிந்து ஐதரோகுளோரிக் காடியை அதிக வெப்ப உமிழ்வுடன் தருகிறது. ஈரப்பதமான சூழ்நிலையில் உலோகங்களை அரிக்கும் தன்மை உடையது.  
இச்சேர்மம் (ZrCl<sub>4</sub>) இதன் பலபடி அமைப்பின் காரணமாக, வழக்கமாக இதன் பயன்பாட்டிற்கு முன்னதாக ஒரு மூலக்கூறு அணைவாக மாற்றிக்கொள்ளப்படுகிறது. இது டெட்ராஐதரோபியூரானுடன் 1:2 அணைவ உருவாக்குகிறது. NaC<sub>5</sub>H<sub>5</sub> ZrCl<sub>4</sub>(THF)<sub>2</sub> உடன் வினைபுரிந்து சிர்கோனோசீன் டைகுளோரைடைத் (ZrCl<sub>2</sub>(C<sub>5</sub>H<sub>5</sub>)<sub>2</sub>), ஒரு பல்தன்மையுள்ள கரிம சிர்கோனியம் அணைவுச் சேர்மத்தைத் தருகிறது.
# ஐபோன் 6

**ஐபோன் 6** மற்றும் **ஐபோன் 6 பிளஸ்** (The iPhone 6 and iPhone 6 Plus**)** ஆகியவை ஆப்பிள் இன்க் வடிவமைத்து விற்பனை செய்த திறன்பேசிகள் ஆகும். இது ஐபோன் வரிசையில் எட்டாவது தலைமுறை ஆகும் ஐபோன் 5S இன் வெற்றியினைத் தொடர்ந்து செப்டம்பர் 19, 2014 அன்று அறிவிக்கப்பட்டு செப்டம்பர் 9, 2014 வெளியிடப்பட்டது. ஐபோன் 6 மற்றும் 6 பிளஸ் பெரிய காட்சிகள், வேகமாக செயலிகள் இயங்கும் திறன், மேம்படுத்தப்பட்ட கேமராக்கள், மேம்படுத்தப்பட்ட எல்.டி.இ மற்றும் வைஃபை இணைப்பு போன்றவைகள் இதில் இடம்பெற்றன.  
ஐபோன் 6 மற்றும் 6 பிளஸ் நேர்மறையான விமர்சனங்களைப் பெற்றன, அவற்றின் மறுவடிவமைப்பு, விவரக்குறிப்புகள், கேமரா மற்றும் பேட்டரி ஆயுள் குறித்து விமர்சகர்கள் முந்தைய ஐபோன் மாடல்களை விட மேம்பட்டு இருப்பதாகத் தெரிவித்தனர். ஐபோன் 6 மற்றும் ஐபோன் 6 பிளஸின் முன்பதிவு அனுமதி கிடைத்த முதல் 24 மணி நேரத்திற்குள் நான்கு மில்லியன் முன்பதிவுகளைத் தாண்டியது-இது ஆப்பிள் நிறுவனத்தின் மற்ற சாதனங்களுக்கு இல்லாத முன்பதிவு அளவு ஆகும். முதல் மூன்று நாட்களில் பத்து மில்லியனுக்கும் அதிகமான ஐபோன் 6 மற்றும் ஐபோன் 6 பிளஸ் சாதனங்கள் விற்கப்பட்டதன் மூலம் அதிகம் விற்பனையான ஆப்பிள் சாதனமாகக் கருதப்பட்டது. மொத்தமாக, ஐபோன் 6 மற்றும் 6 பிளஸ் திறன்பேசிகள் மொத்தம் 220 மில்லியன்கள் விற்றன, இது இதுவரை அதிக விற்பனையான ஐபோன் மாதிரியாகவும், இன்றுவரை மிகவும் வெற்றிகரமான தொலைபேசிகளாகவும் திகழ்கிறது .  
நேர்மறையான வரவேற்பு இருந்தபோதிலும், ஐபோன் 6 மற்றும் 6 பிளஸ் பல வன்பொருள் சிக்கல்களுக்கு உட்பட்டுள்ளன,
# ஐபோன் 6

## வரலாறு

ஐபோன் அறிமுகப்படுத்தப்பட்டதிலிருந்து ஐபோன் 4 எஸ் வரை, ஐபோன்கள் 3.5 அங்குல காட்சிகளைப் பயன்படுத்தின - அவை மற்ற நிறுவனங்களில் பயன்படுத்தப்படும் திரைகளை விட சிறியவை. ஐபோன் 5 மற்றும் அதன் பிறகான திறன்பேசிகள் சற்று நீளாமான திரை அளவினைக் கொண்டிருந்தன. சந்தைப் பங்கில் ஆப்பிள் தனது மதிப்பினை இழந்ததைத் தொடர்ந்து, ஜனவரி 2014 ஐபோன் மாதிரிகள் பெரிய, 4.7 அங்குல மற்றும் 5.5 அங்குல டிஸ்ப்ளேக்களுடன் அறிமுகப்படுத்தத் தயாராகி வருவதாக செய்திகள் வெளியாகின  
ஐபோன் 6 மற்றும் ஐபோன் 6 பிளஸ் ஆகியவை செப்டம்பர் 9, 2014 அன்று கலிபோர்னியாவின் குபேர்டினோவில் உள்ள பிளின்ட் சென்டர் ஃபார் பெர்ஃபாமிங் ஆர்ட்ஸில் செப்டம்பர் 19, 2014 அன்று ஒரு பத்திரிகையாளர் நிகழ்வின் போது அதிகாரப்பூர்வமாக வெளியிடப்பட்டன முன்பதிவுகள் செப்டம்பர் 12, 2014 அன்று தொடங்கியது, ஐபோன் 6, 649 அமெரிக்க டாலர்களிலும், ஐபோன் 6 பிளஸ் 749 அமெரிக்க டாலர்களிலும் விற்பனைக்கு வந்தது. சீனா தவிர ஏனைய நாடுகளில் இந்த ஐபோன் 6 மற்றும் ஐபோன் 6 ஐ வெளியனது. சீன அரசின் தொழில்துறை மற்றும் தகவல் தொழில்நுட்ப அமைச்சகம் இந்த திறன்பேசிகளின் விற்பனைக்கு அனுமதி வழங்காத காரணத்தினால் சீனாவில் விற்பனை ஆகவில்லை என்று உள்ளூர் ஊடகங்கள் செய்தி வெளியிட்டன, மேலும் அந்த ஆண்டின் தொடக்கத்தில் சீன மத்திய தொலைக்காட்சியின் செய்தி அறிக்கையானது ஐபோன் சாதனங்கள் தேசிய பாதுகாப்புக்கு அச்சுறுத்தலாக உள்ளதாக குற்றம் சாட்டியது, ஏனெனில் iOS 7 இன் இருப்பிடங்கள் வசதியானது மாநில ரகசியங்களை அம்பலப்படுத்தக்கூடும் என நினைத்தது.
# 2019 சென்னை நீர் நெருக்கடி

**2019** சென்னை நீர் நெருக்கடி என்பது இந்தியாவில் நிகழ்ந்த நீர் நெருக்கடி, குறிப்பாக தமிழ்நாட்டின் சென்னை நகரத்தில். 19 சூன் 2019 அன்று, சென்னை நகர அதிகாரிகள் "சுழிய நாள்" அல்லது கிட்டத்தட்ட தண்ணீர் இல்லாத நாள் எட்டப்பட்டதாக அறிவித்தனர், ஏனெனில் நகரத்திற்கு நீர் வழங்கும் நான்கு முக்கிய நீர்த்தேக்கங்களும் வறண்டு போயின. இரண்டு ஆண்டுகாலம் போதிய பருவ மழை பெய்யாத காரணத்தினால், குறிப்பாக 2017 இன் பிற்பகுதியிலும், 2018 ஆம் ஆண்டின் பெரும்பகுதியான காலக்கட்டம் முழுவதும் இந்த நெருக்கடிக்கு வழிவகுத்தது.  
குடிநீர் குழாயில் நீர் வழங்குவது நின்றுபோனதால், சில குடும்பங்கள் தொலைதூர, பொது நீர் குழாய்கள் மற்றும் விலையுயர்ந்த தனியார் தண்ணீர் தொட்டி சுமையுந்துகள் போன்ற மாற்று நீர் ஆதாரங்களை சார்ந்திருக்கும் நிலைக்கு ஆளாயினர்.
# 2019 சென்னை நீர் நெருக்கடி

## பின்னணி

ஆறுகள் கழிவுநீரால் மாசுபட்டிருப்பதால் சென்னையானது அதன் நீர்த்தேக்கங்களை நிரப்ப வரலாற்று ரீதியாகவே பருவ மழைக்காலத்தை நம்பியுள்ளது.  
நகரத்தில் நான்கு நீர்த்தேக்கங்கள் உள்ளன, அவை செங்குன்றம் ஏரி, சோழவரம் ஏரி, பூண்டி நீர்த்தேக்கம், செம்பரம்பாக்கம் ஏரி போன்றவை ஆகும். இவற்றின் மொத்த கொள்ளளவு 11,057 எம்.சி.டி. ஆகும்.
# 2019 சென்னை நீர் நெருக்கடி

## பின்னணி

### கடும் வறட்சி

2016, 2017, 2018 ஆகிய மூன்று ஆண்டுகள் பருவமழை தோல்வியுற்றது. 2018 ஆண்டின் வடகிழக்கு பருவமழையானது சென்னையில் இதுவரை இல்லாத அளவுக்கு வறண்ட ஒன்றாக இருந்தது. ஏனெனில் சராசரியாக பெய்யும் 757.6 மி.மீ. மழையுடன் ஒப்பிடும்போது 343.7 மி.மீ மழை மட்டுமே பெய்தது. இது 55% மழை பற்றாக்குறை ஆகும். மேலும், அந்த பருவத்தில் தமிழகம் முழுவதும் 23% மழை பற்றாக்குறை என்று பதிவுகளில் தெரியவருகிறது. 2019 மே முதல் சூன் வரை இந்தியாவில் ஏற்பட்ட ஒரு பெரிய வெப்ப அலையானது நீர்த்தேக்கங்களில் இன்னும் எஞ்சியிருக்கும் நீரை ஆவியாக்கியதன் காரணமாக இச்சிக்கல் மேலும் அதிகரிக்க காரணமானது.
# 2019 சென்னை நீர் நெருக்கடி

## பின்னணி

### அரசாங்கத்தின் தவறான மேலாண்மை

அரசாங்கத்தின் தவறான நிர்வாகம் மற்றும் திட்டமிடப்படாத நகர கட்டுமானமும் இந்த நெருக்கடிக்கு காரணமாக அமைந்தது.